དམག་དཔོན།

དམག་དཔོན།     
དེ་སྔ་བཙན་པོའི་དུས་སྐབས་སུ་སྤྱི་ཁྱབ་བློན་ཆེན་གྱི་བཀོད་འདོམས་འོག་རུ་ཆེན་ལྔའི་དམག་དཔུང་ཁག་སོ་སོར་འགོ་བྱེད་མཁན་ཞིག་སྟེ།   དེའི་ལས་འགན་ནི་རང་ཉིད་ཀྱི་ས་ཁོངས་དེའི་བདེ་འཇགས་སྲུང་སྐྱོབ་དང་།   ཚུར་རྒོལ་བྱེད་མཁན་གྱི་དགྲ་བོ་འགོག་པ།   རྒྱུན་དུ་ཞིང་འབྲོག་ཐོན་སྐྱེད་ལ་བཀོད་འདོམས་བྱེད་པ།   དམག་མི་བསྡུ་ལེན་བྱེད་རྒྱུ་བཅས་ཡིན།   དེའི་གོ་གནས་ཀྱི་རིམ་པའི་དབང་དུ་བྱས་ན་རིམ་པ་ལྔ་ཡོད།   ༡ རུ་དཔོན།   ༢ སྡེ་དཔོན།   ༣ སྟོང་དཔོན།   ༤ སྟོང་བུ་ཆུང་རྗེ།    ༥ ལྔ་བརྒྱ་ཆེན་པོ་བཅས་ཡོད་པ་སོ་སོའི་ངོས་འཛིན་ཀ་མད་ལོ་རིམ་ལྟར་ཁག་སོ་སོའི་ནང་གསལ།  །
Category:དམག་དོན།